Diari Oficial de la Generalitat Valenciana


Sumari del DOGV 4388, del 28-11-2002 (2002/12372)

Notificació a Pedro Gavela Rodríguez. Expedient número 318/2002.
----------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12677


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Pedro Gavela Rodríguez. Expedient número 318/2002. [2002/F12438]
  
De conformitat amb el que ha acordat esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Pedro Gavela Rodríguez, l'últim domicili conegut del qual és l'avinguda d'Europa, 91-93, Club Bunny Berlín, de la localitat de l'Alfàs del Pi, l'Acord d'Iniciació I-2002/0318, de data 29 d'agost de 2002, dictat en l'expedient sancionador que tramita el Servici d'Espectacles i Establiments Públics:
  
"Vista la denúncia formulada per la Guàrdia Civil d'Altea i realitzades les actuacions prèvies pertinents de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 15 de juny de 2002, a les 04.08 hores, es va comprovar que l'establiment denominat Club Bunny Berlín, siti a l'avinguda d'Europa, 91-93, de l'Alfàs del Pi, del qual és titular Pedro Gavela Rodríguez, amb domicili a la partida del Barranquet, número 50, d'Altea, estava obert al públic, amb la música en funcionament i les llums exteriors enceses, tot incomplint l'horari màxim de tancament establit en l'Orde de 27 de desembre de 2001, de la Conselleria de Justícia i Administracions Públiques, per la qual es regulen els horaris d'espectacles i establiments públics (DOGV núm. 4.158, de 31.12.2001).
  
Dits fets poden constituir una infracció qualificada de lleu tipificada en l'article 21.g) de la Llei 2/1991, d'Espectacles, Establiments Públics i Activitats Recreatives, i la sanció de la qual ve determinada en l'article 26.a) de la citada llei, el qual establix:
  
Les faltes lleus seran sancionades amb advertiment i/o multa en quantia fins a 601,01 euros, i en el present supòsit es proposa una sanció de 601,01 euros.
  
Tot això sense perjuí del resultat de la instrucció. L'òrgan competent per a la resolució del present expedient és el director territorial de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
Segons que disposa l'article 31 de la citada Llei 2/1991, de la Generalitat Valenciana, articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació de l'expedient sancionador contra Pedro Gavela Rodríguez per presumpta infracció de l'article 21.g) de la Llei 2/1991, el qual serà tramitat mitjançant el procediment previst en el Reial Decret 1.398/1993, de 4 d'agost, en relació amb els articles 31.a) i 33 de la Llei 2/1991, significant-li que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en este cas es resoldrà el procediment amb la imposició de la sanció procedent.
  
Igualment, s'acorda anomenar instructora i secretària de l'expedient sancionador Walenka Arévalo Caballero i Mª Ángeles Sebastiá Rodríguez, respectivament, a les quals els serà notificat en forma este nomenament, i també als inculpats, de conformitat amb el que establix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 de la citada Llei 30/1992.
  
En virtut del que establix l'article 31.a) de la Llei 2/1991, d'Espectacles, Establiments Públics i Activitats Recreatives, es concedix un termini de 10 dies comptats a partir del sendemà de la notificació del present acord, perquè aporten totes les al·legacions, documents o informacions que estime convenients."
  
I perquè valga de notificació a l'interessat susdit, lliure el present edicte.